వైకాపా 100రోజుల పాలనపై జనసేన నివేదిక - Janasena Will Released Report on YSRCP Rule - EENADU
వైకాపా 100రోజుల పాలనపై జనసేన నివేదిక
అమరావతి: వైకాపా ప్రభుత్వం 100 రోజుల పాలనపై జనసేన పార్టీ ఓ నివేదికను సిద్ధం చేసింది. ప్రభుత్వ పరిపాలనా విధానంపై రూపొందించిన నివేదికలోని మూల అంశాలను ఆ పార్టీ అధినేత పవన్‌కల్యాణ్‌ ఈ నెల 14న ప్రజల ముందుంచనున్నారు. కొత్త ప్రభుత్వం పరిపాలనా తీరు తెన్నులపై 100 రోజుల పాటు ఎలాంటి వ్యాఖ్యానాలు చేయకూడదని గతంలో పవన్‌ పార్టీ శ్రేణులను ఆదేశించారు. ఆ గడువు ముగిసిపోవడంతో ఇప్పుడు ప్రజల ముందుకు రానున్నారు.
ప్రభుత్వంలోని ముఖ్యమైన శాఖల పనితీరుని అధ్యయనం చేసేందుకు పార్టీలోని సీనియర్ నేతలు, నిపుణులతో కూడిన పది బృందాలను ఇప్పటికే పవన్‌ నియమించారు. వారంతా తమ అధ్యయనాలను పూర్తి చేసి నివేదికలను అధినేతకు అందించారు. ఆయా నివేదికల్లోని ముఖ్యాంశాలను పవన్‌ క్రోడీకరించనున్నారు. ఈనెల 14న మంగళగిరిలోని పార్టీ కార్యాలయం నుంచి ఆ వివరాలను ప్రజలకు జనసేనాని వివరించనున్నారు. ఈనెల 13 నుంచి 15 వరకు పార్టీ కార్యాలయంలో అందుబాటులో ఉండనున్న పవన్‌.. తమ పార్టీ నేతలు, కార్యకర్తలతో పాటు వివిధ వర్గాల వారితో మాట్లాడనున్నారు.
vaikapa 100rojula paalanapai janasena nivedika - Janasena Will Released Report on YSRCP Rule - EENADU
vaikapa 100rojula paalanapai janasena nivedika
amaravati: vaikapa prabhutvam 100 rojula paalanapai janasena party oo nivedikanu siddham chesindi. prabhutva paripalana vidhaanampai roopondinchina nivedikalooni muula amsaalanu aa party adhinetha pavankalyanhyane ee nela 14na prajala mundunchanunnaaru. kotta prabhutvam paripalana teeru tennulapai 100 rojula paatu elanti vyaakhyaanaalu cheyakudadani gatamlo pavan party shrenulanu aadesinchaaru. aa gaduvu mugisipovadamto ippudu prajala munduku raanunnaaru.
prabhutvamloni mukhyamaina saakhala paniteeruni adhyayanam chesenduku paartiilooni seanier nethalu, nipunulatho kuudina padi brundaalanu ippatike pavan niyaminchaaru. vaarantaa tama adhyayanaalanu puurti chesi nivedikalanu adhinetaku andinchaaru. aayaa nivedikalloni mukhyaamsaalanu pavan krodikarinchanunnaru. eenela 14na mangalagiriloni party kaaryaalayam nunchi aa vivaraalanu prajalaku janasenani vivarinchanunnaaru. eenela 13 nunchi 15 varaku party kaaryaalayamlo andubaatulo undanunna pavan.. tama party nethalu, kaaryakartalato paatu vividha vargala vaaritho matladanunnaru.